
Nr.634, datë 29.9.2007
  
PËR SHPRONËSIMIN, PËR INTERES PUBLIK, TË PRONARIT TË PASURISË SË PALUAJTSHME, PRONË PRIVATE, QË PREKET NGA ZGJERIMI I VARREZAVE TË TUFINËS, TIRANË
 
Në mbështetje të nenit 100 të Kushtetutës dhe të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Brendshëm, Këshilli i Ministrave
 
VENDOSI:

1. Shpronësimin, për interes publik, të pronarit të pasurisë së paluajtshme, pronë private, e cila preket nga zgjerimi i varrezave të Tufinës, Tiranë.
 2. Shpronësimi të bëhet në favor të Bashkisë së Tiranës.
 3. Pronari i pasurisë së paluajtshme, që shpronësohet, të kompensohet në vlerë  të plotë, sipas masës përkatëse, që paraqitet në tabelën, që i bashkëlidhet këtij vendimi, për sipërfaqen 4 563 m2 tokë/arë, me çmimin 4 000 (katër mijë) lekë/m2, vlerësuar në shumën e përgjithshme 18 252 000 (tetëmbëdhjetë milionë e dyqind e pesëdhjetë e dy mijë) lekë.
 4. Ky fond të përballohet nga Bashkia e Tiranës.
 5. Vlera e shpenzimeve procedurale është 150 000 (njëqind e pesëdhjetë mijë) lekë, e cila do të përballohet po nga Bashkia e Tiranës.
 6. Shpronësimi të përfundojë brenda datës 25.10.2007.
 7. Afati i përfundimit të punimeve të jetë në përputhje me afatet e parashikuara nga Bashkia e Tiranës.
 8. Regjistrimi i ri për Bashkinë e Tiranës i pasurisë 4 563 m2 tokë/arë, të bëhet brenda 30 ditëve nga data e hyrjes në fuqi e vendimit.
 9. Ngarkohen Ministria e Brendshme dhe Bashkia e Tiranës për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.
 
KRYEMINISTRI
Sali  Berisha

LISTA E PRONAREVE DHE VLERA NE LEKE SIPAS CERTIFIKATES SE
PRONESISE

VARREZAT “TUFINE”

Sipérfaqja qé do té shpronésohet éshté truall me nr.pasurie 26/19

Hysni Abdyl Qefalia

Nr | Emér Mbiemér Zona Sip. | Cmimi Vlera né Lloji i
Kadastrale | M’ né leké leké dokumentit
1 | Hysni Qefalia 3426 4563 4000 18,252,000 | Certifikaté

Viera mesatare e shitjeve éshté llogaritur duke u bazuar n& shkresén Nr.8313/1 Prot.
Dt.12.01.2007 ardhur nga Zyra Vendore e Regjistrimit t& Pasurive t& Paluajtéshme Tirang, e
cila do t€ jeté bashkélidhur kétyre llogaritjeve.

Specialisti Shqiponja Civici @,g&}

